**Adam Jánošík** (s. 7. syyskuuta 1992 Spišská Nová Ves, Tšekkoslovakia) on slovakialainen jääkiekkopuolustaja, joka edustaa Ruotsin SHL-liigan IK Oskarshamnia.

Ura
---

### Seuraura

#### Junioriura

Jánošík on HK Spišská Nová Vesin kasvatti. Hän muutti kuitenkin jo 14-vuotiaana naapurimaa Tšekin Libereciin yhdessä isoveljensä Filipin kanssa ja he siirtyivät HC Liberecin organisaatioon kaudeksi 2006–2007. Kaudella 2007–2008 Jánošík oli seuran B-nuorten tehokkain puolustaja tehoilla 4+15=19, kuten myös seuraavalla kaudella 2008–2009 tehoilla 7+19=26. Hän toimi joukkueen kapteenina ja voitti Liberecin sisäisen tehotilaston lukemalla +33. Jánošík pelasi ison osan kaudestaan myös seuran A-nuorissa, joiden sisäisen tehotilaston hän voitti lukemalla +9.

QMJHL-joukkue Gatineau Olympiques varasi Jánošíkin 46. pelaajana CHL:n varaustilaisuudessa 2009. Hän siirtyi joukkueeseen kaudeksi 2009–2010, jolloin Jánošík teki 63 runkosarjaottelussa tehot 9+26=35 ja hän keräsi teholukeman +14. Pudotuspeleissä Jánošík teki kymmenessä ottelussa tehot 5+2=7. Hän oli Olympiquesin paras maalintekijä.

Tampa Bay Lightning varasi Jánošíkin kolmannella kierroksella 72. pelaajana NHL:n varaustilaisuudessa 2010. Samana kesänä myös kazakstanilainen Barys Astana varasi hänet 121. pelaajana KHL:n varaustilaisuudessa. Jánošík jatkoi kaudella 2010–2011 Gatineau Olympiquesin QMJHL-joukkueessa, jonka tehokkain puolustaja hän oli tehoilla 7+25=32. Jánošík eteni joukkueen kanssa aina President’s Cup -finaaleihin saakka, mutta mestaruuden vei lopulta kuitenkin Saint John Sea Dogs otteluvoitoin 4–2. Kaudella 2011–2012 hän nousi Olympiquesin kapteeniksi.

#### Ammattilaisura

Kaudeksi 2012–2013 Jánošík palasi Tšekkiin ja siirtyi HC Liberecin Extraliga-joukkueeseen. Hän teki Extraliga-debyyttinsä 14. syyskuuta 2012 vieraissa HC Kladnoa vastaan. Kaikkiaan Jánošík pelasi tulokaskautensa aikana 34 runkosarjaottelua tehden kaksi syöttöpistettä sekä yhden playout- ja yhdeksän karsintasarjan ottelua tehden kaksi syöttöpistettä. Hän pelasi myös seitsemän European Trophyn ottelua ilman tehopisteitä. Jánošík pelasi valtaosan kaudestaan myös lainalla Tšekin toiseksi korkeimmalla sarjatasolla 1. česká hokejová ligan HC Benátky nad Jizeroussa, jossa hän pelasi suurimman osan kaudesta 2013–2014. Jánošíkin rooli Liberecissä jäi varsin pieneksi ja hän pelasi siellä vain viisi runkosarja- ja kaksi ET-ottelua.

Jánošík palasi kaudeksi 2014–2015 kotimaahansa ja siirtyi Slovakian Extraligan HC Košiceen. Hän teki ensimmäisen miesten pääsarjamaalinsa runkosarjan neljännellä kierroksella 19. syyskuuta 2014 vieraissa HK Nitraa vastaan. Kaikkiaan Jánošík teki runkosarjassa 56 ottelussa tehot 7+13=20. Hän oli Košicen eniten maaleja tehnyt puolustaja ja Jánošík jakoi koko Extraligan puolustajien pistepörssin yhdeksännen sijan HK Dukla Trenčínin Lukáš Kozákin ja HC Banská Bystrican Marek Biron kanssa. Pudotuspeleissä Jánošík teki 17 ottelussa tehot 3+4=7. Hän voitti kauden päätteeksi Slovakian-mestaruuden.

Kaudeksi 2015–2016 Jánošík siirtyi vuoden mittaisella sopimuksella Tšekin Extraligan KLH Chomutoviin. Kaudeksi 2016–2017 hän palasi kolmivuotisella sopimuksella HC Libereciin. Jánošík voitti pudotuspeleissä joukkueen sisäisen tehotilaston lukemalla +7. Hän voitti kauden päätteeksi Extraligan hopeaa. Kaudella 2017–2018 Jánošík oli Liberecin eniten maaleja tehnyt puolustaja kuudella osumallaan.

Jánošík ei pelannut Liberecissä enää kolmatta sopimuskauttaan, kun hänelle avautui mahdollisuus siirtyä KHL:ään. Jánošík siirtyi kaudeksi 2018–2019 vuoden mittaisella sopimuksella slovakialaisjoukkue HC Slovan Bratislavaan. Joukkuetta valmentaa hänelle Slovakian A-maajoukkueen valmennustiimistä tuttu Vladimír Országh. Hän teki siellä 56 runkosarjaottelussa tehot 1+4=5.

Kaudeksi 2019–2020 Jánošík palasi jälleen Tšekkiin ja hän siirtyi 1+1-vuotisella sopimuksella HC Litvínovin riveihin. Jánošík nousi joukkueen varakapteeniksi. Hän oli viidellä osumallaan Litvínovin eniten maaleja tehnyt puolustaja Tomáš Pavelkan ja Jan Ščotkan kanssa. Jánošík siirtyi kuitenkin kesken kauden, tammikuussa 2020 HC Kometa Brnoon, josta vastaavasti Litvínovin suuntaan siirtyi puolustaja Michal Moravčík.

Jánošík siirtyi kaudeksi 2020–2021 vuoden mittaisella sopimuksella Ruotsin SHL-liigan IK Oskarshamniin.

### Maajoukkueura

Jánošík edusti Slovakiaa MM-kilpailuissa vuosina 2015, 2017 ja 2018. Yhteensä hän on pelannut 61 A-maaottelua tehopistein 3+3=6. Jánošík teki A-maajoukkuedebyyttinsä Deutschland Cupissa 7. marraskuuta 2014 Saksan Münchenissä Kanadaa vastaan. Ensimmäisen A-maajoukkuemaalinsa hän teki MM-kilpailujen alkulohkon päätösottelussa 12. toukokuuta 2015 Tšekin Ostravassa Yhdysvaltoja vastaan.

Jánošík pelasi myös alle 20-vuotiaiden MM-kilpailuissa vuosina 2011 ja 2012. Ensimmäisessä turnauksessa hän voitti Slovakian sisäisen syöttöpörssin viidellä syöttöpisteellään. Jánošík valittiin Suomea vastaan pelatun ottelun päätteeksi joukkueensa ottelun parhaaksi pelaajaksi. Vuoden 2012 turnauksessa hän toimi Slovakian varakapteenina. Jánošík valittiin Tšekkiä vastaan pelatun sijoitusottelun päätteeksi joukkueensa ottelun parhaaksi pelaajaksi.

Jánošík pelasi myös alle 18-vuotiaiden MM-kilpailuissa vuonna 2019, jolloin hän oli tehoilla 1+4=5 Slovakian paras syöttäjä sekä jakoi joukkueen sisäisen pistepörssin voiton Marek Hrivíkin ja Tomáš Jurčon kanssa. Jánošík pelasi myös alle 18-vuotiaiden Ivan Hlinkan muistoturnauksessa vuosina 2018 ja 2009, joista jälkimmäisessä turnauksessa hän oli neljällä syöttöpisteellään Slovakian paras syöttäjä Martin Kalináčin kanssa. Jánošik edusti myös Slovakian alle 17-vuotiaiden maajoukkuetta Euroopan nuorten olympiafestivaaleilla vuonna 2009.

Pelityyli
---------

Elite Prospects -sivuston Vladimír Kubíkin mukaan Jánošík on erittäin hyvä siniviivapuolustaja, jolla on loistava laukaus ja hyvä syöttötaito. Kubíkin mukaan hän tuo tunnetta peliin ja on hyvän laukauksensa ansiosta käyttökelpoinen pelaaja ylivoimalla. Kubíkin mukaan Jánošík pysyy paljon liikkeessä, mutta hän ei kuitenkaan kovin usein pelaa fyysisesti.

Muuta
-----

Jánošíkin isoveli Filip pelasi omalla urallaan hyökkääjänä Tšekin, Slovakian ja Ranskan alemmissa sarjoissa sekä Slovakian juniorimaajoukkueissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | HC Liberec | Tšekki U20 | 22 | 1 | 8 | 9 | 12 | – | – | – | – | – | U18 | 6 | 1 | 4 | 5 | 2 |
| 2009–2010 | Gatineau Olympiques | QMJHL | 63 | 9 | 26 | 35 | 45 | 10 | 5 | 2 | 7 | 4 |
| 2010–2011 | Gatineau Olympiques | QMJHL | 60 | 7 | 25 | 32 | 37 | 24 | 5 | 4 | 9 | 12 | JMM | 6 | 0 | 5 | 5 | 2 |
| 2011–2012 | Gatineau Olympiques | QMJHL | 51 | 6 | 26 | 32 | 55 | 4 | 1 | 2 | 3 | 10 | JMM | 6 | 0 | 1 | 1 | 2 |
| 2012–2013 | HC Liberec | ČEL | 34 | 0 | 2 | 2 | 28 | – | – | – | – | – |
|  | HC Benátky nad Jizerou | Tšekki I | 21 | 4 | 5 | 9 | 33 | – | – | – | – | – |
| 2013–2014 | HC Liberec | ČEL | 5 | 0 | 0 | 0 | 2 | – | – | – | – | – |
|  | HC Benátky nad Jizerou | Tšekki I | 27 | 3 | 4 | 7 | 10 | 6 | 0 | 1 | 1 | 4 |
| 2014–2015 | HC Košice | SloEL | 56 | 7 | 13 | 20 | 63 | 17 | 3 | 4 | 7 | 14 | MM | 6 | 1 | 0 | 1 | 0 |
| 2015–2016 | KLH Chomutov | ČEL | 40 | 2 | 12 | 14 | 26 | 2 | 1 | 1 | 2 | 6 |
| 2016–2017 | HC Liberec | ČEL | 42 | 4 | 5 | 9 | 32 | 16 | 0 | 2 | 2 | 16 | MM | 6 | 0 | 1 | 1 | 0 |
| 2017–2018 | HC Liberec | ČEL | 52 | 6 | 5 | 11 | 58 | 10 | 0 | 3 | 3 | 2 | MM | 7 | 0 | 0 | 0 | 0 |
| 2018–2019 | HC Slovan Bratislava | KHL | 56 | 1 | 4 | 5 | 32 | – | – | – | – | – |
| 2019–2020 | HC Litvínov | ČEL | 37 | 5 | 7 | 12 | 22 | – | – | – | – | – |
|  | HC Plzeň | ČEL | 15 | 2 | 3 | 5 | 28 | – | – | – | – | – |
| 2020–2021 | IK Oskarshamn | SHL | 48 | 1 | 6 | 7 | 45 | – | – | – | – | – | MM | 7 | 0 | 0 | 0 | 0 |
| 2021–2022 | BK Mladá Boleslav | ČEL | 49 | 5 | 1 | 6 | 45 | 14 | 0 | 3 | 3 | 2 | MM | 8 | 0 | 1 | 1 | 0 |
| 2022–2023 | BK Mladá Boleslav | ČEL | 43 | 2 | 5 | 7 | 32 | 4 | 0 | 0 | 0 | 2 | MM | 7 | 0 | 0 | 0 | 4 |
| 8 kautta | yhteensä | ČEL | 317 | 26 | 40 | 66 | 273 | 46 | 1 | 9 | 10 | 28 |
| 1 kausi | yhteensä | SloEL | 56 | 7 | 13 | 20 | 63 | 17 | 3 | 4 | 7 | 14 |
| 1 kausi | yhteensä | KHL | 56 | 1 | 4 | 5 | 32 | – | – | – | – | – |
| 1 kausi | yhteensä | SHL | 48 | 1 | 6 | 7 | 45 | – | – | – | – | – |

Lähteet
-------

* Adam Jánošík The Internet Hockey Databasessa (englanniksi)
* Adam Jánošík Eurohockey-sivustolla (englanniksi)
* Adam Jánošík *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12  Adam Jánošík *Elite Prospects*. Everysport Media Group AB.  (englanniksi)
2. 1 2 3  Piráty posílí účastník letošního MS, obranu doplní slovenský reprezentant Adam Jánošík *piratichomutov.cz*.  9.6.2015. Chomutov:  Piráti Chomutov a.s. Viitattu 26.5.2020. (tšekiksi)
3. ↑  Elite Prospects - Bili Tygri Liberec U18 *eliteprospects.com*. Everysport Media Group. Viitattu 26.5.2020. (englanniksi)
4. ↑  Elite Prospects - Bili Tygri Liberec U18 *eliteprospects.com*. Everysport Media Group. Viitattu 26.5.2020. (englanniksi)
5. ↑  Elite Prospects - Bili Tygri Liberec U20 *eliteprospects.com*. Everysport Media Group. Viitattu 26.5.2020. (englanniksi)
6. ↑  Elite Prospects - Gatineau Olympiques *eliteprospects.com*. Everysport Media Group. Viitattu 26.5.2020. (englanniksi)
7. ↑  Elite Prospects - Gatineau Olympiques *eliteprospects.com*. Everysport Media Group. Viitattu 26.5.2020. (englanniksi)
8. ↑  Kadlec, Martin: Bílým Tygrům začala letní příprava *hcbilitygri.cz*.  7.5.2012. Bílí Tygři Liberec, s.r.o. Viitattu 26.5.2020. (tšekiksi)
9. ↑  Rytíři Kladno - Bílí Tygři Liberec, 14.09.2012 *Hokej.cz*.  14.9.2012. BPA sport marketing a.s. ve spolupráci s eSports.cz, s.r.o. Viitattu 26.5.2020. (tšekiksi)
10. ↑  Tipsport Extraliga *HockeySlovakia.sk*.  19.9.2014. Slovenský zväz ľadového hokeja. Viitattu 26.5.2020. (slovakiksi)
11. ↑  Elite Prospects - HC Kosice *eliteprospects.com*. Everysport Media Group. Viitattu 26.5.2020. (englanniksi)
12. ↑  Elite Prospects - Slovakia Stats 2014-2015 *eliteprospects.com*. Everysport Media Group. Viitattu 26.5.2020. (englanniksi)
13. ↑  Bílým Tygrům začala letní příprava *hcbilitygri.cz*.  12.5.2016. Bílí Tygři Liberec, s.r.o. Viitattu 26.5.2020. (tšekiksi)
14. ↑  Elite Prospects - HC Liberec *eliteprospects.com*. Everysport Media Group. Viitattu 26.5.2020. (englanniksi)
15. ↑  Elite Prospects - HC Liberec *eliteprospects.com*. Everysport Media Group. Viitattu 26.5.2020. (englanniksi)
16. ↑  Bek Adam Jánošík míří do KHL. Věřím, že se do Liberce znovu vrátím, hlásí *hcbilitygri.cz*.  18.6.2018. Bílí Tygři Liberec, s.r.o. Viitattu 26.5.2020. (tšekiksi)
17. ↑  Verva vítá dvě posily z KHL! Litvínov se dohodl s obránci Kubátem a Jánošíkem *hcverva.cz*.  23.6.2019. HC VERVA Litvínov, a.s. Viitattu 26.5.2020. (tšekiksi)[vanhentunut linkki]
18. ↑  Elite Prospects - HC Litvinov *eliteprospects.com*. Everysport Media Group. Viitattu 26.5.2020. (englanniksi)
19. ↑  Verva mění s Plzní! Litvínov získal reprezentanta Moravčíka, opačným směrem míří Jánošík *hcverva.cz*.  20.1.2020. HC VERVA Litvínov, a.s. Viitattu 26.5.2020. (tšekiksi)[vanhentunut linkki]
20. ↑  Backlund, Gustav: VM-meriterade Adam Janosik klar för IK Oskarshamn *ikoskarshamn.se*.  5.5.2020. IK Oskarshamn. Viitattu 26.5.2020. (ruotsiksi)
21. ↑  GAME SUMMARY (pdf) *stats.iihf.com*.  7.11.2014. IIHF. Viitattu 7.5.2020.
22. ↑  GAME SUMMARY (pdf) *stats.iihf.com*.  12.5.2015. IIHF. Viitattu 7.5.2020.
23. ↑  Elite Prospects - Slovakia U20 *eliteprospects.com*. Everysport Media Group. Viitattu 26.5.2020. (englanniksi)
24. ↑  BEST PLAYERS PER GAME (pdf) *stats.iihf.com*.  5.1.2011. IIHF.  Arkistoitu 5.1.2016. Viitattu 7.5.2020.
25. ↑  BEST PLAYERS PER GAME (pdf) *stats.iihf.com*.  5.1.2012. IIHF.  Arkistoitu 5.1.2016. Viitattu 7.5.2020.
26. ↑  Elite Prospects - Slovakia U18 *eliteprospects.com*. Everysport Media Group. Viitattu 26.5.2020. (englanniksi)
27. ↑  2008 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 26.5.2020. (slovakiksi)
28. ↑  2009 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 26.5.2020. (slovakiksi)
29. ↑  Adam Jánošík Eurohockey-sivustolla (englanniksi)
30. ↑  Filip Janosik *Elite Prospects*. Everysport Media Group AB.  (englanniksi)